sagorsarker/bangla-wikipedia huggingface dataset:
নাভির ধমনী

নাভির ধমনি হলো এক ধরনের যুগ্ম ধমনি (শরীরের প্রতি অর্ধেকের জন্য একটি করে) যা পেটে এবং শ্রোণী অঞ্চলে পাওয়া যায়। ভ্রূণীয় অবস্থায় এ ধমনি নাভিরজ্জুতে বিন্যস্ত থাকে ।
নাভির ধমনিগুলি ভ্রূণ থেকে অমরায় অক্সিজেনবিহীন রক্ত সরবরাহ করে। যদিও এই রক্তকে অক্সিজেনবিহীন বলা হয়, তবুও এই রক্তে ভ্রূণের সিস্টেমিক ধমনির রক্ত এবং ভ্রূণের টিস্যুর রক্তের মতো অক্সিজেন এবং পুষ্টির পরিমাণ একই পরিমাণে থাকে। নাভির সাথে সাধারণত দুটি নাভির ধমনি থাকে । নাভির ধমনিগুলি মূত্রথলির চারপাশে ঘিরে থাকে এবং তারপরে সমস্ত অক্সিজেনবিহীন রক্তকে নাভির মাধ্যমে ভ্রূণের বাইরে নিয়ে যায়। অমরার অভ্যন্তরে, প্রায় ৫ মিমি দূরত্বে নাভির ধমনিদুটো একে অপরের সাথে সংযোগ স্থাপন করে। যাকে "হাইড্রাল অ্যানাস্টোমোসিস বলে" । পরবর্তীকালে, এগুলি কোরিওনিক ধমনি বা "অন্তঃসত্ত্বা ভ্রূণ ধমনিতে" শাখা সৃষ্টি করে। 
নাভির ধমনি আসলে অভ্যন্তরীণ ইলিয়াক ধমনির (সম্মুখবর্তী বিভাগ) পরে থাকে। এগুলি ভ্রূণদেহে পুষ্টির সাথে পেছনের অঙ্গগুলিতে রক্ত সরবরাহ করে।
মানবদেহে দুটি ধমনি অক্সিজেনবিহীন রক্ত বহন করে। এর মধ্যে একটি হলো নাভির ধমনি এবং অন্যটি ফুসফুসীয় ধমনি ।
নাভির ধমনির ভিতরে চাপ প্রায় ৫০ মিমিএইচজি হয়। সাধারণত ধমনি বিস্তৃত হওয়ার সাথে সাথে রক্ত প্রবাহের প্রতিরোধ ক্ষমতা হ্রাস পায়।
গুরুতর অসুস্থ বাচ্চাদের রক্ত পরীক্ষার জন্য নাভির ধমনিতে একটি ক্যাথেটার প্রবেশ করানো যেতে পারে। এটি নবজাতকের নিবিড় যত্নের একটি সাধারণ পদ্ধতি এবং এটি প্রায়শই জন্মের ২ সপ্তাহ অবধি করা যেতে পারে (যখন ধমনিগুলি খুব বেশি ক্ষয়ে যেতে শুরু করে)। নাভির ধমনিগুলি সাধারণত ইনফিউশনের জন্য উপযুক্ত নয়।
ফোস্কা

ফোস্কা হল একটি ছোট দেহস্থ থলি বা আবরণের মধ্যে বা ত্বকের উপরে একটি দাগ বিশেষ যার মধ্যে তরল সংগৃহীত হয় যেটি ত্বকের উপরের স্তরে (ত্বকের উপরিতলে) দেখা যায়। শরীরে হাত এবং পায়ে সবথেকে বেশি ফোস্কা পড়ে। ফোস্কা সাধারণত পরিষ্কার তরল (সিরাম) দ্বারা, রক্ত ​​বা পুঁজ দ্বারা ভর্তি থাকে। সবসময় চুলকানো অথবা ত্বক রগড়ানো হলে ত্বকের উন্মুক্ত জায়গার ক্ষতি হয় এবং তার ফলে তরল সংগৃহীত হয়, যা এই স্থানের ত্বকের নিচে অবস্থিত শরীরকলাকে পুনরায় ক্ষতি হওয়া থেকে রক্ষা করে।
এটি হওয়ার কারণের উপর নির্ভর করে, ফোস্কার লক্ষণ এবং উপসর্গগুলি বিভিন্ন হয়ে থাকে।
চামড়ার উপর ফোস্কার সৃষ্টির জন্য বিভিন্ন কারণ দায়ী।
মহল, পশ্চিম বর্ধমান

মহল ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার অন্তর্গত পাণ্ডবেশ্বর সমষ্টি উন্নয়ন ব্লকের একটি আদমশুমারি শহর।
মহল -এ অবস্থিত।
ভারতের ২০১১ সালের আদমশুমারি অনুসারে মহলর মোট জনসংখ্যা ছিল ৪,৮৪১ জন, যার মধ্যে ২,৫১০ (৫২%) জন পুরুষ এবং ২,৩৩১ (৪৮%) জন মহিলা ছিলেন। ০-৬ বছর বয়সীদের সংখ্যা ছিল ৬৪৭ জন। মহলর মোট সাক্ষর লোকের সংখ্যা ছিল ৩,০৭৮ জন। মোট জনসংখ্যার মধ্যে ৬ বছরের বেশি বয়সীদের সংখ্যা ছিল ৭৩.৩৯%।
জেলা সেন্সাস হ্যান্ডবুক ২০১৪ অনুসারে, মহল শহরটি ৩.৩৫৩২ বর্গ কিলোমিটার এলাকা জুড়ে বিস্তৃত। নাগরিক সুযোগ-সুবিধাগুলির মধ্যে জলাধার থেকে সুরক্ষিত জল সরবরাহ ব্যবস্থা, জল পরিস্রুত কেন্দ্র থেকে নলের মাধ্যমে জল সরবরাহ অন্তর্ভুক্ত রয়েছে। শহরটিতে ৪১৮ টি গার্হস্থ্য বৈদ্যুতিন সংযোগ রয়েছে। মহলে ২ টি প্রাথমিক বিদ্যালয়, ১ টি জুনিয়র মাধ্যমিক বিদ্যালয় পরিচালিত হয়।
এল এস নায়েক

এল এস নায়েক কর্ণাটক রাজ্যের বেঙ্গালুরুর গোকাক আসন থেকেআইনসভায় সদস্য ছিলেন (১৯৬৭-১৯৭১)। তখন বীরেন্দ্র পাতিল কর্ণাটক রাজ্যের মুখ্যমন্ত্রী ছিলেন।
হলদি শ্রীনীবাস শেঠি

হলদি শ্রীনীবাস শেঠি কুন্দপুরার বিজেপি বিধায়ক। তিনি পঞ্চমবারের মতো বিধায়ক হয়েছেন। শেষ মুহুর্তে মন্ত্রিপরিষদের পদ প্রত্যাখ্যাত হবার পরে তিনি ২০১২ সালে বিজেপি ত্যাগ করেছিলেন। ২০১৮ বিধানসভা নির্বাচনে বিজেপি রাজনৈতিক লড়াই তীব্র করেছিলেন।
এম পি রেণুকাচার্য

এম পি রেণুকাচার্য একজন ভারতীয় রাজনীতিবিদ। তিনি দাবাণগেরে জেলার হন্নালি তালুকের আইনসভার সদস্য। ভারতীয় জনতা পার্টির সদস্য, রেনুকাচার্য ৬ সেপ্টেম্বর ২০১৯ থেকে মুখ্যমন্ত্রী বি এস ইয়দিউরপ্পার রাজনৈতিক সচিব। তিনি ২০০৮-২০১৩ সাল পর্যন্ত কর্ণাটক সরকারের আবগারি মন্ত্রী ছিলেন।
কে বি শানাপ্পা

কমলার ভীমশা শানাপ্পা (জন্ম: ১৬ মে ১৯৩৮) কর্ণাটক রাজ্যের একজন ভারতীয় রাজনীতিবিদ। ভারতীয় জনতা পার্টির সদস্য হিসাবে, তিনি ২০১২ সালে কর্ণাটক আইনসভার উচ্চকক্ষ, কর্ণাটক আইন পরিষদে মনোনীত হয়েছিলেন এবং ২০১৮ অবধি সদস্য ছিলেন। ২০০৬ থেকে ২০১২ সাল পর্যন্ত, তিনি ভারতের সংসদের উচ্চকক্ষ রাজ্যসভায় কর্ণাটকের প্রতিনিধিত্ব করেছিলেন। শানাপ্পা ১৯৯৯ সাল পর্যন্ত জনতা দলের সদস্য ছিলেন, পরে তিনি লোকশক্তিতে যোগ দিয়েছিলেন।
এম সতীশ রেড্ডি

এম সতীশ রেড্ডি একজন ভারতীয় রাজনীতিবিদ এবং ভারতীয় জনতা পার্টির সদস্য। রেড্ডি বেঙ্গালুরু নগর জেলার বোমনাহল্লি আসন থেকে কর্ণাটক বিধানসভার সদস্য।
আর সুব্বান্না

আর সুব্বান্না (২১ সেপ্টেম্বর ১৯১১) কর্ণাটকের বেঙ্গালুরু শহরের প্রথম মেয়র। 
সুবান্না ১৯৪৯ সালে বেঙ্গালুরুর প্রথম মনোনীত মেয়র ছিলেন। তার মেয়াদটি এক বছর স্থায়ী হয়েছিল। পরের বছর ১৯৫০ সালে প্রথম পৌর নির্বাচন অনুষ্ঠিত হয়েছিল। 
প্রয়াত শ্রী আর সুবান্না বেঙ্গালুরু কংগ্রেসের প্রবক্তা ছিলেন এবং তিনি ৩০ বছর বেঙ্গালুরু রাজ্য কংগ্রেসে দায়িত্ব পালন করেছিলেন।
কে ভেঙ্কটেশ

কে ভেঙ্কটেশ (জন্ম: কিতুর পেরিয়াপাটনা) দক্ষিণ ভারতের কর্ণাটক রাজ্যের কর্ণাটকের বিধানসভার সদস্য। তিনি ভারতীয় জাতীয় কংগ্রেসের সদস্য।
সঙ্গনগৌড়া বসনাগৌড়া পাটিল

সংঘনগৌদা বাসনাগৌদা পাতিল (জন্ম: ২৩ নভেম্বর ১৯২৫, সুনাগ, বিজাপুর) ভারত মহীশূর রাজ্যের বিজাপুর পশ্চিম (লোকসভা কেন্দ্র) থেকে ৩য় লোকসভার সদস্য নির্বাচিত হয়েছিলেন।
তিনি কর্ণাটক রাজ্যের বাগলকোট (লোকসভা কেন্দ্র) থেকে চতুর্থ, ৫ম এবং ৬ষ্ঠ লোকসভায় নির্বাচিত হয়েছিলেন।
বিনয় কুমার সরকে

বিনয় কুমার সরকে হলেন ভারতীয় জাতীয় কংগ্রেসের একজন ভারতীয় রাজনীতিবিদ। তিনি ত্রয়োদশ লোকসভায় উদুপি (লোকসভা কেন্দ্র) প্রতিনিধিত্ব করেছিলেন তিনি সর্বভারতীয় কংগ্রেস কমিটির সম্পাদকও রয়েছেন
এস এম সীতাইয়া

এস এম সিদ্দাইয়া একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য হিসাবে কর্ণাটকের চামরাজনগর আসন থেকে কর্ণাটক বিধানসভার সদস্য নির্বাচিত হয়ে ১৯৫৭ থেকে ১৯৭১ সাল পর্যন্ত প্রতিনিধিত্ব করেছেন।
বাহির সর্বমঙ্গলা

বাহির সর্বমঙ্গলা ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান সদর উত্তর মহকুমার অন্তর্গত বর্ধমান ১ সমষ্টি উন্নয়ন ব্লকের একটি আদমশুমারি শহর।
বাহির সর্বমঙ্গলা -এ অবস্থিত।
ভারতের ২০১১ সালের আদমশুমারি অনুসারে বাহির সর্বমঙ্গলার মোট জনসংখ্যা ছিল ১২,৮১৯ জন, যার মধ্যে ৬,৫২৭ (৫১%) জন পুরুষ এবং ৬,২৯২ (৪৯%) জন মহিলা ছিলেন। ০-৬ বছর বয়সীদের সংখ্যা ছিল ১,৪০৫ জন। বাহির সর্বমঙ্গলার মোট সাক্ষর লোকের সংখ্যা ছিল ৮,৯৯৬ জন। মোট জনসংখ্যার মধ্যে ৬ বছরের বেশি বয়সীদের সংখ্যা ছিল ৭৪.৮২%।
জেলা সেন্সাস হ্যান্ডবুক ২০১১ অনুসারে, বাহির সর্বমঙ্গলা শহরটি ৩.২৬ বর্গ কিলোমিটার এলাকা জুড়ে বিস্তৃত। শহরটির মধ্যে মোট ৭ কিমি সড়ক রয়েছে।
রাজ্য সড়ক ৭ বাহির সর্বমঙ্গলা শহরের মধ্য দিয়ে অগ্রসর হয়েছে।
মাখনলাল চতুর্বেদী

পণ্ডিত মাখনলাল চতুর্বেদী (৪ এপ্রিল ১৮৮৯ – ৩০ জানুয়ারি  ১৯৬৮) ছিলেন এক ভারতীয় কবি, সাহিত্যিক, প্রাবন্ধিক,  নাট্যকার এবং সাংবাদিক। ভারতের স্বাধীনতা সংগ্রামে তার  যোগদান এবং হিন্দি সাহিত্যে  'ছায়াবাদ'  তথা  'নিও রোমান্টিক' ধারার প্রবর্তনের জন্য প্রসিদ্ধি সর্বজন বিদিত।১৯৫৫ খ্রিস্টাব্দে তিনি প্রথম 'হিমতরঙ্গিনী' গ্রন্থের জন্য সাহিত্য অকাদেমি পুরস্কারে সম্মানিত হন।  ১৯৬৩ খ্রিস্টাব্দে ভারত সরকার তাঁকে  বেসামরিক সম্মান পদ্মভূষণে সম্মানিত করে।
মাখনলাল চতুর্বেদীর জন্ম ভারতের মধ্যপ্রদেশ রাজ্যের হোশঙ্গাবাদ জেলার বাবাই গ্রামে ১৮৮৯ খ্রিস্টাব্দের ৪ এপ্রিল। ষোল বৎসর বয়সে তিনি বিদ্যালয়ের শিক্ষক হন। পরে তিনি জাতীয়তাবাদী পত্রিকা 'প্রভা', প্রতাপ এবং 'কর্মবীর' এর সম্পাদক হন এবং ব্রিটিশ শাসনামলে বহুবার কারারুদ্ধ হন। স্বাধীনতার পর সরকারের পক্ষ না নিয়ে সামাজিক অপশক্তি বিরুদ্ধে মত পোষণ ও সোচ্চার হন এবং মহাত্মা গান্ধীর আদর্শে শোষণমুক্ত সমাজব্যবস্থার সমর্থন করেন।
হিন্দিতে রচিত তার উল্লেখযোগ্য গ্রন্থ গুলি হল-
তার উল্লেখযোগ্য কবিতাগুলি হল -
তার স্মৃতিতে ১৯৮৭ খ্রিস্টাব্দ হতে  ভারতীয় কবিদের শ্রেষ্ঠ কীর্তির জন্য বার্ষিক  মাখনলাল পুরস্কার প্রদান ছাড়াও মধ্যপ্রদেশ সাহিত্য অকাদেমি  তথা মধ্যপ্রদেশ সাংস্কৃতিক পরিষদ প্রতি বৎসর মাখনলাল চতুর্বেদী সমারোহের আয়োজন করে। 
মধ্য প্রদেশের ভোপালে মাখনলাল চতুর্বেদী রাষ্ট্রীয় রাষ্ট্রীয় পত্রকারিতা এবং সমাচার বিশ্ব বিদ্যালয়কে তার সম্মানে নামকরণ করা হয়েছে
কে অমরনাথ শেঠি

কোডম্যান অমরনাথ শেঠি (১৯৩৯/৪০ - ২৭ জানুয়ারী ২০২০) একজন ভারতীয় রাজনীতিবিদ, যিনি ১৯৮৩-১৯৯৯ সাল অব্দি কর্ণাটক সরকারের মন্ত্রীর দায়িত্ব পালন করেছিলেন। তিনি রোটারি শিক্ষাপ্রতিষ্ঠান মুদাবিদ্রির সভাপতি ছিলেন। তিনি কর্ণাটকের জেডিএস পার্টির অন্যতম প্রধান সদস্য ছিলেন।
অমৃনাথ বড় হয়েছেন মোড়বিদ্রিতে। তিনি ১৯৬৫ সালে রাজনীতিতে যোগ দেন। তিনি করকাল তালুকের পলদকা পঞ্চায়েত সভাপতি, মোড়বিদ্রি টাউন পঞ্চায়েতের চেয়ারম্যান, তালুক মার্কেটিং সোসাইটি, করকাল, কো-অপারেটিভ সার্ভিস ব্যাংক ও দক্ষিণারঞ্জন কন্নড় জেলার জনতা পার্টির সভাপতি হন। ১৯৮৩ সালে তিনি প্রথমবারের জন্য মোড়বিদ্রি আসন থেকে কর্ণাটক বিধানসভায় নির্বাচিত হয়েছিলেন। ১৯৮৭ এবং ১৯৯৪ সালে তিনি আবার একই আসনের থেকে আবারও সংসদ সদস্য নির্বাচিত হয়েছিলেন। বিধায়ক থাকাকালীন তিনি কর্ণাটক সরকারের মন্ত্রী হিসাবে পর্যটন ও ধর্মীয় অনুদান মন্ত্রকের দায়িত্ব পালন করেছিলেন।
জে নরসিংহ স্বামী

জে নরসিমহা স্বামী একজন ভারতীয় রাজনীতিবিদ। তিনি ২০০৮ কর্নাটক বিধানসভা নির্বাচনে ভারতীয় জাতীয় কংগ্রেসের সদস্য হিসেবে দোদডবল্লাপুর আসন থেকে কর্নাটক বিধানসভা সদস্য নির্বাচিত হয়েছিলেন। পরে ভারতীয় জনতা পার্টির একজন সদস্য হিসেবে। তিনি প্রাক্তন বস্ত্রমন্ত্রী আর এল জলপ্পার ছেলে।
এম সি নানাইয়াহ

মেরিয়ান্দা চেঙ্গাপ্পা নানাইয়াহ (এম সি নানাইয়াহ) ভারতের কর্ণাটক একজন রাজনীতিবিদ, যিনি ৩০ বছরেরও বেশি সময় ধরে রাজনৈতিকভাবে সক্রিয় ছিলেন। জনতা দলে (ধর্মনিরপেক্ষ) থাকার পরে, তিনি আবার ২০১৮ সালে কংগ্রেসে যোগ দিয়েছিলেন তিনি পাঁচবারের আইন পরিষদের সদস্য এবং প্রাক্তন আইনমন্ত্রী। নানাইয়াহর জীবন নিয়ে 'নেণাপুগলু মাশুভা মুন্না' (স্মৃতি বিবর্ণ হওয়ার আগে) (২০০৫) নামে একটি বই এক সাংবাদিক প্রকাশ করেছে।
ডি কে নাইকার

ডি কে নৈকার কর্ণাটকের ধরওয়াদ জেলার পশ্চাৎপদ শ্রেণীর নেতা ছিলেন। তিনি কর্ণাটকের ভারতীয় জাতীয় কংগ্রেসের প্রাক্তন সভাপতিও ছিলেন। তিনি লোকসভার সদস্য ছিলেন।
ডি কৈলাপ্পা নাইকার

ডি কৈলাপ্পা নৈকার (জন্ম: ৭ জুলাই ১৯২৭ কলিবাদ, তালুক হুবলি, ধরওয়াদ), ভারতের কর্ণাটক রাজ্যের ধরওয়াদ উত্তর আসন থেকে ৭ম লোকসভার সদস্য ছিলেন।
তিনি ধরওয়াদ উত্তর আসন থেকে অষ্টম, নবম এবং দশম লোকসভায়ও নির্বাচিত হয়েছিলেন।
কে শিবনগৌড়া নায়েক

কে শিবানগৌদা নায়েক ভারতীয় জনতা পার্টির অন্তর্ভুক্ত একজন ভারতীয় রাজনীতিবিদ। তিনি কর্ণাটকের প্রাক্তন মন্ত্রী। তিনি রায়চুর জেলা থেকে কর্ণাটক বিধানসভায় নির্বাচিত হয়েছিলেন। তিনি ২০১৪ সালের লোকসভা নির্বাচনে বি ভি নায়েকের বিরুদ্ধে রায়চুর থেকে প্রতিদ্বন্দ্বিতা করেছিলেন, তবে ব্যর্থ হয়েছিলেন।
জি দেবরায় নায়েক

জি দেবারায় নায়েক একজন ভারতীয় রাজনীতিবিদ।
নায়েকের জন্ম শিরসি তালুকে। তিনি ১৯৮০, ১৯৮৪, ১৯৮৯ এবং ১৯৯১ সালে চারবার কংগ্রেস থেকে উত্তর কন্নড় (কানাড়া) আসন থেকে ভারতীয় সংসদ সদস্য নির্বাচিত হয়েছিলেন।
ওয়াই নাগাপ্পা

ওয়াই নাগাপ্পা (১৯৪৪/৪৫ - ২৭ অক্টোবর ২০২০ ) একজন ভারতীয় রাজনীতিবিদ, যিনি ভারতের কর্ণাটক রাজ্যের সমাজকল্যাণ মন্ত্রীর দায়িত্ব পালন করেছিলেন। নাগাপ্পা পেশায় একজন চিকিৎসক, প্রায় ৩০ বছর আগে সক্রিয় রাজনীতিতে যোগদানের আগে তিনি হরিহর সরকারী হাসপাতালের মেডিকেল অফিসার ছিলেন। তিনি হরিহর আসন থেকে তিনবার নির্বাচিত হয়েছিলেন। ২০০৮ সালে কংগ্রেস দলের হয়ে তিনি বিপি হরিশকে পরাজিত করেছিলেন। 
তিনি ২৭ অক্টোবর ২০২০ সালে ৭৫ বছর বয়সে মারা যান।
শ্রী মোহন কুমার কোন্দাজি

শ্রী মোহন কুমার কোন্দাজি কর্ণাটক রাজ্যের কর্ণাটক প্রদেশ কংগ্রেস কমিটি (কেপিসিসি)-র একজন সদস্য। তিনি এই দলের প্রাক্তন মুখপাত্র। তিনি কর্ণাটক রাজ্য দূষণ নিয়ন্ত্রণ বোর্ডের প্রাক্তন সদস্যও। তিনি ২০০৩ জাতীয় চলচ্চিত্র পুরস্কারের জুরি সদস্যও ছিলেন।
মুমতাজ আলী খান

মুমতাজ আলী খান ভারতের কর্ণাটক রাজ্যের ভারতীয় জনতা পার্টি মন্ত্রীর মন্ত্রিপরিষদের হজ, ওয়াকফ এবং সংখ্যালঘু কল্যাণ মন্ত্রী ছিলেন। তিনি সমাজবিজ্ঞানের প্রাক্তন অধ্যাপক এবং তাঁর দলের সংখ্যালঘু শাখার নেতৃত্বে ছিলেন। তিনি ভারতীয় জনতা পার্টি ছেড়ে ২০১৩ সালে কংগ্রেসে যোগ দিয়েছিলেন।
বিজেপি কর্ণাটক
বৈকুণ্ঠনাথ সেন

বৈকুণ্ঠ নাথ সেন (১৮৩৩ - ১৯২২) একজন বাঙালি পণ্ডিত, আইনজীবী এবং সমাজসেবী ছিলেন। তার নাতি অমরেন্দ্র নাথ সেন ভারতের সুপ্রিম কোর্টের বিচারক ছিলেন।
বৈকুন্ঠনাথ সেন তৎকালীন ব্রিটিশ ভারতের  বর্ধমান জেলার আলমপুর গ্রামের এক জমিদার পরিবারে জন্মগ্রহণ করেন। তার পিতা হরিমোহন সেন মুর্শিদাবাদ জেলায় চলে আসেন এবং বহরমপুরে বসবাস শুরু করেন। ১৮৫৮ খ্রিস্টাব্দে তিনি কৃষ্ণনাথ কলেজিয়েট স্কুলে বিদ্যালয়ের পাঠ শেষ করে কলকাতার প্রেসিডেন্সি কলেজে ভর্তি হন ১৮৬৩ খ্রিস্টাব্দে তিনি বি.এ এবং ১৮৬৪ খ্রিস্টাব্দে বি.এল পাশ করেন। তারপর তিনি কলকাতা হাইকোর্টে এবং বহরমপুর জজ কোর্টে ওকালতি শুরু করেন। তিনি কাশিমবাজার রাজ পরিবারের আইনি উপদেষ্টা ছিলেন।
সেন একজন আইনজীবী ও বক্তা হিসাবে দুর্দান্ত জনপ্রিয়তা অর্জন করেছিলেন। তিনি "মুর্শিদাবাদ হিতৈষী" নামক একটি সাপ্তাহিকের প্রথম সম্পাদক ছিলেন। তিনি আধুনিক শিক্ষার প্রধান পৃষ্ঠপোষক ছিলেন এবং বিভিন্ন সামাজিক ও রাজনৈতিক কাজের সাথে যুক্ত ছিলেন। তিনি বাংলায় ভারতীয় জাতীয় কংগ্রেসের অন্যতম শীর্ষ নেতা ছিলেন। ১৯১৬–-১৭ সালে তিনি কলকাতায় অনুষ্ঠিত জাতীয় জাতীয় কংগ্রেসের অধিবেশন সংবর্ধনা কমিটির চেয়ারম্যান নির্বাচিত হন। সেন বহরমপুর পৌরসভার প্রথম বেসরকারি ভারতীয় চেয়ারম্যান হন, কারণ,তৎকালীন মুর্শিদাবাদ জেলা বোর্ড যা মন্টাগু – চেলসফোর্ড সংস্কার দ্বারা প্রতিষ্ঠিত হয়েছিল। কাশিমবাজারের মহারাজা মনীন্দ্রনাথ নন্দীর এবং বৈকুণ্ঠনাথের অর্থে বেঙ্গল পটারি ওয়ার্কস প্রতিষ্ঠিত হয়েছিল
১৯২০ সালে, সেন অফ দি অর্ডার অফ দ্য ইন্ডিয়ান এম্পায়ার (সিআইই) এর সহযোগী নিযুক্ত হন এবং "রায় বাহাদুর উপাধি লাভ করেন।"
সাহিদা বেগম

সাহিদা বেগম (জন্ম ১৯৫৫) একজন বাংলাদেশী সাহিত্যিক ও আইনজীবী। তিনি বাংলাদেশের সহকারী অ্যাটর্নি জেনারেল হিসেবে দায়িত্ব পালন করেছেন। মুক্তিযুদ্ধভিত্তিক গবেষণায় অবদানের জন্য ২০২১ সালে তিনি বাংলা একাডেমি সাহিত্য পুরস্কার অর্জন করেন।
সাহিদা বেগম ১৯৫৫ সালে তৎকালীন পূর্ব পাকিস্তানের (বর্তমান বাংলাদেশ) ঢাকা জেলার আড়াই হাজার থানার বিরেরপর গ্রামে জন্মগ্রহণ করেন। তার পিতা জেলা জজ কোর্টের প্রশাসনিক কর্মকর্তা ছিলেন। তার শৈশব কাটে গাইবান্ধা জেলার ঘাঘট নদীর পাড়ে। তিনি সুর বাণী সঙ্গীত বিদ্যালয়ে আবৃত্তি চর্চা করেন। বিদ্যালয়ের বার্ষিক সাহিত্য প্রতিযোগিতার জন্য তিনি প্রথমবারের মত কবিতা লিখেন এবং স্বরচিত কবিতা শাখায় প্রথম হন। এরপর তিনি গাইবান্ধা বালিকা উচ্চ বিদ্যালয়ে ভর্তি হন। এই বিদ্যালয়ে নবম শ্রেণীতে পাঠকালীন তিনি করাচিতে অনুষ্ঠিত রচনা প্রতিযোগিতায় বাংলা রচনা শাখায় প্রথম হন। তার প্রথম লেখা আনুমানিক ১৯৭৩ সালে "দৈনিক সমাজ" পত্রিকার সাহিত্য পাতায় প্রকাশিত হয়।
গ্রীবাদেশীয় পর্শুকা

মানুষের মধ্যে গ্রীবাদেশীয় পর্শুকা একটি অতিরিক্ত পর্শুকা যা সপ্তম গ্রীবাদেশীয় কশেরুকা থেকে উদ্ভূত হয়। এদের উপস্থিতি একটি জন্মগত অস্বাভাবিকতা নির্দেশ করে। মোট জনসংখ্যার ০.২% (৫০০ জনের মধ্যে ১ জন) থেকে ০.৫% এর দেহে গ্রীবাদেশীয় পর্শুকা আছে বলে অনুমান করা হয়। মানবদেহে ডান, বাম বা উভয় পাশে একটি গ্রীবাদেশীয় পর্শুকা থাকতে পারে। 
বেশিরভাগ ক্ষেত্রে গ্রীবাদেশীয় পর্শুকা চিকিৎসার মাধ্যমে শনাক্ত করা হয় না। গ্রীবাদেশীয় পর্শুকাগুলো সাধারণত ঘটনাক্রমে আবিষ্কৃত হয়। বেশিরভাগ ক্ষেত্রেই এক্স-রে এবং সিটি স্ক্যানের সময় আবিস্কৃত হয় । তবে আকার ও আকারে এগুলি পৃথকভাবে পরিবর্তিত হয়, এবং বিরল ক্ষেত্রে, তারা "থোরাসিক আউটলেট সিন্ড্রোমে" অবদান রাখার মতো সমস্যা সৃষ্টি করতে পারে। এতে পর্শুকার উপস্থিতির কারণে স্নায়ুগুলির উপর চাপ পড়ে। 
গ্রীবাদেশীয় পর্শুকা সপ্তম গ্রীবাদেশীয় কশেরুকার অবিচ্ছিন্ন অশ্মীভবন উপস্থাপন করে। প্রাথমিক বিকাশের সময় এটি সাধারণত পুনঃশোষিত হয়। এই প্রক্রিয়াটির ব্যর্থতার ফলে একটি পরিবর্তনশীল দীর্ঘায়িত ট্রান্সভার্স প্রসেস বা সম্পূর্ণ পর্শুকা তৈরি হয়। যা নীচে প্রথম বক্ষদেশীয় কশেরুকার সাথে সামনের দিকে একীভূত হতে পারে। 
ইমেজিংয়ের মাধ্যমে গ্রীবাদেশীয় পর্শুকার অবস্থান নির্ণয় করা যেতে পারে।
বাহুর জালক বা সাবক্লাভিয়ান ধমনীর নীচের ট্রাঙ্কের সংকোচনের কারণে গ্রীবাদেশীয় পর্শুকার উপস্থিতি "থোরাসিক আউটলেট সিন্ড্রোমের" মতো অবস্থার সৃষ্টি করতে পারে।
অনেক মেরুদণ্ডী প্রাণী, বিশেষত সরীসৃপদের, রোগাক্রান্ত অবস্থার চেয়ে স্বাভাবিক শারীরবৃত্তীয় অবস্থায় গ্রীবাদেশীয় পর্শুকা থাকে। কিছু সওরোপডের ব্যতিক্রমী দীর্ঘকালীন গ্রীবাদেশীয় পর্শুকা ছিল। যেমন "ম্যামেঞ্চিসাউরাস হুচুয়ানেনসিসগুলির" প্রায় ৪ মিটার দীর্ঘ গ্রীবাদেশীয় পর্শুকা ছিল।
পাখিতে, গ্রীবাদেশীয় পর্শুকাগুলো ছোট এবং সম্পূর্ণরূপে মেরুদণ্ডের সাথে একীভূত হয়।
স্তন্যপায়ী প্রাণীদের মধ্যে গ্রীবাদেশীয় কশেরুকার ট্রান্সভার্স প্রসেসের অঙ্কীয় অংশগুলো গ্রীবাদেশীয় পর্শুকার উপরের অংশের সাথে একীভূত হয়।
ইবাস্টাইন

ইবাস্টাইন () হচ্ছে দ্বিতীয় প্রজন্মের এন্টিহিস্টামিন যা অ্যালার্জির চিকিৎসায় ব্যবহৃত হয়। এটি উল্লেখযোগ্য পরিমাণে ব্লাড-ব্রেইন ব্যারিয়ার অতিক্রম করে না এবং এটি পেরিফেরাল টিস্যুতে H₁ রিসেপ্টারের কার্যকর ব্লকের সাথে কেন্দ্রীয় পার্শ্বপ্রতিক্রিয়াগুলির একটি কম সংক্রমণের সাথে মিশ্রিত হয়, খুব কমই অবসন্নতা বা তন্দ্রা সৃষ্টি করে। 
মৌসুমী অ্যালার্জিক রাইনাইটিস,বহুবর্ষজীবী অ্যালার্জিক রাইনাইটিস,অ্যালার্জিক ছত্রাকজনিত রোগ ও মূত্রনালীর চিকিৎসায় ব্যবহৃত হয়।
এই ওষুধ খাওয়ার আগে বা পরে নেওয়া যেতে পারে।
প্রত্যেকে নিম্নলিখিত পার্শ্ব প্রতিক্রিয়াগুলি অনুভব করে না। উপরে উল্লিখিত কিছু পার্শ্ব প্রতিক্রিয়া থাকতে পারে। আপনার যদি কিছু পার্শ্ব প্রতিক্রিয়া সম্পর্কে উদ্বেগ থাকে তবে আপনার ডাক্তার বা ফার্মাসিস্টের সাথে পরামর্শ করুন।
যদিও কিছু ওষুধ একসাথে নেওয়া যেতে পারে না, অন্য ক্ষেত্রে কিছু ওষুধ একসাথে ব্যবহার করা যেতে পারে যদিও ইন্টারঅ্যাকশন হতে পারে। এই জাতীয় ক্ষেত্রে, চিকিৎসক ডোজ পরিবর্তন করতে পারেন, বা প্রয়োজনীয় অন্যান্য প্রতিরোধের জিনিসগুলি করতে পারেন। আপনারা কাউন্টারে এবং প্রেসক্রিপশন থেকেও অন্য ওষুধ খাচ্ছেন কিনা তা আপনার ডাক্তারকে জানান।
নীচে এক সাথে উল্লেখ করা হবে এমন ওষুধগুলির সাথে এই ওষুধটি ব্যবহার করলে পার্শ্ব প্রতিক্রিয়ার ঝুঁকি বাড়তে পারে। তবে এটি ঠিক আছে যদি দুটি ওষুধের সংমিশ্রণটি আপনার নিরাময়কে আরও সহজ করে তুলতে পারে। আপনি যদি উভয় ওষুধ একসাথে নিয়ে যেতে চান তবে আপনার ডাক্তার আপনার ওষুধের ডোজ এবং প্রেসক্রিপশন অনুসারে পরিবর্তন করতে পারবেন।
কেটোকোনাজল, ইট্রাকোনাজল, ক্লেরিথ্রোমাইসিন বা এরিথ্রোমাইসিনের সম্মিলিত ব্যবহারের ফলে ইবেস্টিনের প্লাজমা মাত্রা বাড়তে পারে এবং কিউটিসি দীর্ঘায়িত ব্যবধান হতে পারে।
গর্ভাবস্থা এবং বুকের দুধ খাওয়ানোর সময় এই ওষুধটি ব্যবহারে সুরক্ষা সম্পর্কে পর্যাপ্ত তথ্য নেই। এই ওষুধটি ব্যবহারের আগে সম্ভাব্য সুবিধা এবং ঝুঁকিগুলি বিবেচনা করার জন্য সর্বদা আপনার ডাক্তারের সাথে পরামর্শ করুন।
ফুয়াত সেজগিন

ফুয়াত সেজগিন (২৪ অক্টোবর ১৯২৪ - ৩০ জুন ২০১৮) একজন তুর্কি প্রাচ্যবিদ ছিলেন, যিনি আরবি-ইসলামিক বিজ্ঞানের ইতিহাস বিশেষজ্ঞ ছিলেন। তিনি জান উলফগ্যাং গ্যেটে বিশ্ববিদ্যালয়, ফ্রাঙ্কফুর্ট, জার্মানির 'প্রাকৃতিক বিজ্ঞানের ইতিহাস' বিভাগের "এমেরিটাস" "অধ্যাপক" এবং "আরব ইসলামিক সায়েন্সের ইতিহাস" নামক প্রতিষ্ঠানের প্রতিষ্ঠাতা ও অবৈতনিক পরিচালক ছিলেন। তিনি আরবী-ইসলামিক বৈজ্ঞানিক যন্ত্র, সরঞ্জাম এবং মানচিত্রের প্রতিরূপ দিয়ে ফ্র্যাঙ্কফুর্ট এবং ইস্তাম্বুলে যাদুঘরও তৈরি করেছিলেন। তার সর্বাধিক পরিচিত প্রকাশনা হল ১৭ খণ্ডের "গেসিচটি দেস আরবিস্কেন শ্রিফটমস" (আরবি সাহিত্যের ইতিহাস)।
সেজগিন ১৯৫০ সালে জার্মান প্রাচ্যবিদ হেলমুট রিটারের অধীনে ইস্তাম্বুল বিশ্ববিদ্যালয় থেকে পিএইচডি ডিগ্রী অর্জন করেছিলেন। তার "বুহারিনিন কায়নাকলার" (আল বুখারীর সূত্রগুলি) শীর্ষক গবেষণাপত্রে ইউরোপীয় প্রাচ্যবিদদের মধ্যে সাধারণ বিশ্বাসের বিপরীতে তিনি দাবি করেছিলেন যে, আল-বুখারীর সংগৃহীত হাদীসের সংস্করণটি সপ্তম শতাব্দীর লিখিত ও মৌখিক ইতিহাসের ভিত্তি ছিল। তিনি ইস্তাম্বুল বিশ্ববিদ্যালয়ে শিক্ষকতা পদ লাভ করেন, তবে ১৯৬০ সালের অভ্যুত্থানের প্রেক্ষিতে বরখাস্ত হন। তিনি ১৯৬১ সালে জার্মানি চলে যান এবং ফ্র্যাঙ্কফুর্ট বিশ্ববিদ্যালয়ে ভিজিটিং প্রফেসর হিসাবে কাজ শুরু করেন। ১৯৯৫ সালে তিনি উক্ত বিশ্ববিদ্যালয়ে অধ্যাপক নিযুক্ত হন। ফ্র্যাঙ্কফুর্টে তিনি "বিজ্ঞানে ইসলামের স্বর্ণযুগ" বিষয়ে গবেষণাকর্মে মনোনিবেশ করেছিলেন। ১৯৮২ সালে তিনি "আরব ইসলামিক সায়েন্সের ইতিহাস" নামক ইনস্টিটিউট প্রতিষ্ঠা করেন। বর্তমানে এই ইনস্টিটিউটে বিশ্বের আরবি-ইসলামী বিজ্ঞানের ইতিহাসের উপর প্রকাশিত গ্রন্থসমূহের সর্বাধিক সংগ্রহ রয়েছে। ১৯৮৩ সালে তিনি ইনস্টিটিউটের ভিতরে একটি অনন্য জাদুঘরও প্রতিষ্ঠা করেছিলেন, ৮০০ ঐতিহাসিক বৈজ্ঞানিক যন্ত্র, সরঞ্জাম এবং মানচিত্রের ৮০০ টিরও বেশি প্রতিলিপি একত্রিত করেছিলেন, যেগুলোর বেশিরভাগই ইসলামী বিজ্ঞানের স্বর্ণযুগের অন্তর্ভুক্ত। ২০০৮ সালে ইস্তাম্বুলে অনুরূপ আরেকটি যাদুঘর প্রতিষ্ঠা করা হয়েছিল।
১৯৬৮ সালে সেজগিন উত্তর-পূর্ব ইরানের পবিত্র ইসলামী শহর মাশহাদে ইমাম রেজার মাজারে দাওফান্তাস "অ্যারিথমেটিকার" চারটি অজানা বই পেয়েছিলেন।
ফুয়াত সেজগিন অসংখ্য প্রকাশনার লেখক এবং সম্পাদক। তাঁর ১৭ খণ্ডের রচনা "গেসিচটি দেস আরবিস্কেন শ্রাইফটমস" (১৯৬৭-২০০০) ইসলামী বিশ্বের বিজ্ঞান ও প্রযুক্তির ইতিহাসের মৌলিক পাঠ্য। ""ইসলামে প্রাকৃতিক বিজ্ঞান" " এর উপরে তার ৫ খন্ডের পুস্তক ফ্র্যাঙ্কফুর্ট যাদুঘরে নথিভুক্ত আছে। ১৯৮৪ সাল থেকে তিনি "আরবি-ইসলামিক বিজ্ঞানের ইতিহাসের জার্নাল" সম্পাদনা করেছেন।
সেজগিন দাবি করেছিলেন, মুসলিম নাবিকরা ১৪২০ সালের মধ্যে আমেরিকা পৌঁছেছিল এবং প্রমাণ হিসেবে শিলালিপির মানচিত্র উপস্থাপন করেছিলেন, যাতে আমেরিকার দ্রাঘিমাংশের সূক্ষ্ম সূক্ষ্ম প্রাথমিক তথ্য ছিল, যা ছাড়া আমেরিকানদের পক্ষে পশ্চিমা ন্যাভিগেশনাল প্রযুক্তি ব্যবহার করা সম্ভব হত না।
সেজগিন ১৯৭৮ সালে ইসলাম শিক্ষার আন্তর্জাতিক পুরস্কার বাদশাহ ফয়সাল আন্তর্জাতিক পুরস্কার এবং ফেডারেল রিপাবলিক জার্মানি এর অর্ডার অফ মেরিট সহ বেশ কয়েকটি পুরস্কার পেয়েছিলেন। তিনি তুর্কি বিজ্ঞান একাডেমি, মরক্কো কিংডম একাডেমি এবং কায়রো, দামেস্ক এবং বাগদাদে আরবি ভাষা একাডেমির সদস্য।
২৪ সেপ্টেম্বর, ২০১২ তারিখে আঙ্কারার সিটি মেয়র মেলিহ গোকচেক এর ঘোষণার প্রেক্ষিতে ফুয়াত সেজগিন এর সম্মানে আঙ্কারার একটি চৌরাস্তার নামকরণ করা হয়েছিল। সেখানে ফুয়াত সেজগিন এবং তাঁর স্ত্রী উরসুলার উপস্থিতিতে, শিল্পী আসলান বাশপিনারের তৈরি তার একটি স্মৃতিস্তম্ভ আঙ্কারার মেয়র কর্তৃক উন্মোচন করা হয়েছিল।
বাসভরাজ হোরতী

বাসভরাজ হোরতী কর্ণাটকের একজন ভারতীয় প্রবীণ জেডিএস এমএলসি। তিনি ২১ জুন ২০১৮ থেকে ১২ ডিসেম্বর ২০১৮ পর্যন্ত কর্ণাটক আইন পরিষদের চেয়ারম্যান হিসাবে দায়িত্ব পালন করেছেন।
দেবেন্দ্রাপ্পা ঘালাপ্পা জমাদার

দেবেন্দ্রপ্পা গালাপ্পা জামাদার একজন ভারতীয় রাজনীতিবিদ।
তিনি ভারতীয় জাতীয় কংগ্রেসের সদস্য হিসাবে চিনচোলি থেকে কর্ণাটক বিধানসভায় নির্বাচিত হয়েছিলেন। 
দেবেন্দ্রপ্পা দেবরাজ উরস মন্ত্রিসভায় মন্ত্রী ছিলেন এবং ১৯৭২, ১৯৭৮ এবং ১৯৮৩ সালে তিনবার চিনচোলি আসন থেকে জিতেছিলেন। তিনি কাবালিগা সম্প্রদায়ের লোক।
এইচ আর মঞ্জনাথ

এইচ আর মঞ্জনাথ কর্ণাটক রাজ্যের বেঙ্গালুরু কুমুটা আসন থেকে ১৯৬৭ থেকে ১৯৭১ সাল পর্যন্ত আইনসভা পরিষদের সদস্য ছিলেন।
কোথুর জি মঞ্জুনাথ

কোথুর জি মঞ্জুনাথ একজন ভারতীয় রাজনীতিবিদ এবং মুলবাগাল আসন থেকে কর্ণাটক বিধানসভার প্রাক্তন সদস্য। কংগ্রেস দলের টিকিট না দেওয়ায় মঞ্জুনাথ স্বতন্ত্র প্রার্থী হিসাবে নির্বাচনে অংশ নিয়েছিলেন কিন্তু পরে কংগ্রেস দলে যোগ দিয়েছেন। ২০১৫ সালে মঞ্জুনাথ তার ভাইয়ের জন্য দেওয়া একটি বর্ণ সনদ নিয়ে বিতর্কে জড়িয়েছিলেন।
আব্বাসিয়া বেগম মেকসি

আব্বাসিয়া বেগম মেকসি (মৃত্যু: ১৯৭০) ১৯৬০ দশকে ভারতের মহীশূর রাজ্যের (বর্তমানে কর্ণাটক) আইনসভা পরিষদের সদস্য ছিলেন। তিনি তাঁর সময়ের খুব কম মুসলিম মহিলাদের একজন ছিলেন যিনি এই মর্যাদা অর্জন করেছিলেন।
ফকরুউদ্দিন হুসেনসাব মহসিন

ফকরুউদ্দিন হুসেনসাব মহসিন (জন্ম: ২৩ জানুয়ারী ১৯২৩, হিড়ামাদপুর, হিরেকেরুর তালুক, ধারওয়াড়) একজন ভারতীয় রাজনীতিবিদ এবং কর্ণাটক রাজ্যের ধারওয়াড় দক্ষিণের (লোকসভা কেন্দ্র) প্রতিনিধিত্বকারী ৭ম লোকসভার সদস্য ছিলেন।
তিনি ভারতীয় সংসদের ৩য়, ৪র্থ, ৫ম, এবং ৬ষ্ঠ লোকসভার সদস্য হিসাবেও নির্বাচিত হয়েছিলেন।
সি পি মুদালাগিরিয়াপ্পা

সি পি মুদালাগিরিয়াপ্পা (জন্ম: ২৪ জুন ১৯৪০, চিরথ হলি, টুমকুর) কর্ণাটকের ভারতীয় জাতীয় কংগ্রেসের নেতা। তিনি চিত্রদুর্গ (লোকসভা কেন্দ্র) প্রতিনিধিত্ব করা লোকসভার সদস্য হিসাবে দায়িত্ব পালন করেছিলেন। তিনি নবম, দশম এবং দ্বাদশ লোকসভায়ও নির্বাচিত হয়েছিলেন।
এ. সভাপতি মুদলিয়ার

রায়বাহাদুর এ সভাপতি মুদালিয়ার ছিলেন মানবপ্রেমিক এবং ভারতের বেল্লারীর রাজনীতিবিদ। হাসপাতালের জমি ও ভবন দান করার জন্য বেল্লারির মহিলা ও শিশুদের হাসপাতাল বা জেলা হাসপাতালের নামকরণ করা হয়েছিল তাঁর নামে। বেল্লারির ব্রুসেপেট এলাকার একটি রাস্তার নামকরণ করা হয়েছে তাঁর নামে।
উনিশ শতকের শেষদিকে এবং বিংশ শতাব্দীর শুরুর দিকে তিনি ২০ বছরেরও বেশি সময় ধরে বেল্লারি পৌর কাউন্সিলের সদস্য ছিলেন, এর মধ্যে নয়বার তিনি চেয়ারম্যান ছিলেন। ১৯০২ সালে, বেল্লারি পৌর কাউন্সিলের চেয়ারম্যান নির্বাচনে কাউন্সিলের ১৭ সদস্যের মধ্যে ১৩ জনের ভোটে নির্বাচিত হওয়া সত্ত্বেও, মাদ্রাস সরকার কোন ব্যাখ্যা ছাড়াই ভেটো দিয়েছিল। সেই সময়ে যুক্তরাষ্ট্রের হাউস অফ কমন্সে ক্যামবনের সংসদ সদস্য উইলিয়াম কেইন দ্বারা এই বিষয়টি উত্থাপিত হয়েছিল।
জি ওয়াই কৃষ্ণন

জি ওয়াই কৃষ্ণন (জন্ম: ৪ অক্টোবর ১৯২৯, মাধব গুর্জেনাহল্লি, কোলার জেলা) ভারতের কর্ণাটক রাজ্যের কোলার (লোকসভা কেন্দ্র) থেকে চতুর্থ লোকসভার সদস্য ছিলেন।
তিনি কওলার (লোকসভা কেন্দ্র) থেকে ৫ম, ৬ষ্ঠ এবং ৭ম লোকসভায় নির্বাচিত হয়েছিলেন।
অনিল লাদ

অনিল লাদ ভারতীয় জাতীয় কংগ্রেসের নেতা এবং বেল্লারি থেকে কর্ণাটকের বিধানসভার সদস্য। তিনি পঞ্চম আসনের বিধায়ক। 
তিনি ২০০৮-২০১৫ সাল পর্যন্ত কর্ণাটকের রাজ্যসভার সদস্য ছিলেন। তবে বেল্লারি থেকে এমএলএ নির্বাচিত হয়ে ২০ মে ২০১৩-এ তিনি রাজ্যসভা থেকে পদত্যাগ করেছিলেন।
অমিয় দেব

অমিয় কুমার দেব (১৬ নভেম্বর ১৯১৭ – ১০ জানুয়ারি ১৯৮৩) ১৯৩০ এবং ১৯৪০ এর দশকে অ্যাসোসিয়েশন ফুটবল এবং ক্রিকেট খেলতেন এমন একজন ভারতীয় ক্রীড়াবিদ ছিলেন।
দেব মোহন বাগানের হয়ে ফুটবল খেলতেন, এবং বাংলার হয়ে ক্রিকেট খেলতেন। তিনি প্রথম ফুটবলার যিনি ইস্টবেঙ্গল ডার্বি বনাম মোহনবাগানে হ্যাটট্রিক করেছেন। তিনি পূর্ববাংলার বিপক্ষে মোহন বাগানের হয়ে ১৯৩৪ সালে (কলকাতা লিগ এনএফএ শিল্ডের পরের দিনগুলির মধ্যে অন্যতম কঠিন টুর্নামেন্টগুলির মধ্যে) দারভাঙ্গা শিল্ডে ৪ টি গোল করেছিলেন। এটি ছিল দারভাঙ্গা শিল্ডের বেঙ্গল অঞ্চল, ভারত বিভাগের সেমিফাইনাল ম্যাচ। ম্যাচটি ৪-০ গোলে জিতেছে মোহনবাগান। ১৯৩৩ সালের ৩০শে আগস্ট (৩০ আগস্ট ১৯৩৩) বেঙ্গল জোনের ভারত বিভাগের ফাইনাল ম্যাচেও দারভাঙ্গা শিল্ডে অমিয় দেব গোল করেন এবং মোহনবাগান এই ম্যাচটি ২-০ ব্যবধানে জিতেছিল। ১৯৩০ দশকে মোহনবাগান বনাম ইস্টবেঙ্গল ম্যাচে অমিয় দেব বেশ কয়েকটি গোল করেছিলেন। অসিত গাঙ্গুলি রাজা মেমোরিয়াল শিল্ড ফাইনালে মোহনবাগান বনাম ইস্ট বেঙ্গল ডার্বিতে দ্বিতীয় হ্যাটট্রিক করেছিলেন, যা ১৯৩৭ সালের আগস্টে মোহনবাগান এবং ইস্ট বেঙ্গল তাদের সাধারণ মাঠে খেলেছিল এবং মোহনবাগান ৪-০ ব্যবধানে জয় পেয়েছিল। ইস্টবেঙ্গল আরও শক্তিশালী ছিল, তবে তাদের গোলরক্ষক পেরি দাস রাজা মেমোরিয়াল শিল্ড ফাইনালে কিছু ভুল করেছিল।
বিমলা গৌড়

বিমলা গৌড় (১৯৫২ - ১৭ এপ্রিল ২০১৭) ছিলেন ভারতীয় জনতা পার্টির নেতা এবং কর্ণাটক আইন পরিষদের সদস্য। তিনি ২০১১ থেকে ২০১৪ পর্যন্ত কর্ণাটক আইন পরিষদের উপ-সভাপতির দায়িত্ব পালন করেছিলেন। হার্ট অ্যাটাকের পরে ২০১৭ সালে তিনি মারা যান।
জি পুত্তস্বামী গৌড়

জি পুত্তস্বামী গৌড় (মৃত্যু: ২০০২) ১৯৯৯ সালে দ্বাদশ লোকসভায় কর্ণাটক রাজ্যের হাসান আসন থেকে সদস্য নির্বাচিত হয়েছিলেন। তিনি ভারতের প্রাক্তন প্রধানমন্ত্রী এইচ ডি দেবেগৌড়াকে পরাজিত করেছিলেন। তিনি ভারতীয় জাতীয় কংগ্রেসের সদস্য ছিলেন।
প্রতাপ গৌড় পাতিল

প্রতাপ গৌড় পাতিল একজন ভারতীয় রাজনীতিবিদ। তিনি ২০১৮ কর্নাটক বিধানসভা নির্বাচনে ভারতীয় জাতীয় কংগ্রেসের সদস্য হয়ে মাস্কি আসন থেকে কর্নাটক বিধানসভা সদস্য নির্বাচিত হয়েছিলেন।
ডি সি গৌরি শঙ্কর

ডিসি গৌরি শঙ্কর একজন ভারতীয় রাজনীতিবিদ এবং তুমকুর পল্লীর বর্তমান বিধায়ক। তিনি ২০০৮ কর্নাটক বিধানসভা নির্বাচনে জনতা দল (ধর্মনিরপেক্ষ) প্রার্থী হিসাবে মধুগিরি আসন থেকে কর্নাটক বিধানসভা সদস্য নির্বাচিত হন। ২০০৮ সালের নির্বাচনের পরে তিনি টুমকুর পল্লী নির্বাচনী এলাকার জেডিএস প্রার্থী হিসাবে প্রতিদ্বন্দ্বিতা করে ১৫০০ ভোটের সামান্য ব্যবধানে হেরেছিলেন। তারপরে ২০১৮ সালের নির্বাচনে ৫৬৪০ ভোটের ব্যবধানে জিতেছিলেন। জেডিএস ও কংগ্রেসের জোট সরকারের অধীনে তিনি ৬ মাস এমএসআইএল ফাউন্ডেশনের সভাপতি ছিলেন।
টি ভি চন্দ্রশেখরাপ্পা

টিভি চন্দ্রশেখরাপ্পা (জন্ম: ২ এপ্রিল ১৯৩৪, নালকুদুরে, শিবমোগ্গা) ভারতের কর্ণাটক রাজ্যের শিবমোগা (লোকসভা কেন্দ্র) থেকে ৫ ম লোকসভার সদস্য ছিলেন।
তিনি দাবণগেরে (লোকসভা কেন্দ্র) থেকে ৭ম লোকসভা এবং শিবমোগা থেকে অষ্টম ও নবম লোকসভায়ও নির্বাচিত হয়েছিলেন।
প্রেম সিংহ ব্রহ্মা

প্রেম সিংহ ব্রহ্মা (; ১৯৫২ - ২০০৭) বোডো লিবারেশন টাইগার্স ফোর্সের প্রাক্তন নেতা এবং ১৯৯৪ থেকে ১৯৯৬ পর্যন্ত উপ-প্রধান ছিলেন। পরে তিনি সহিংসতা ত্যাগ করে কংগ্রেস দলে যোগ দেন।
এন যোগীশ ভাট

এন যোগীশ ভাট কর্ণাটকের ভারতীয় জনতা পার্টির নেতা। তিনি ১৯৯৪, ১৯৯৯, ২০০৪ ও ২০০৮ সালের কর্ণাটক বিধানসভার সাবেক সদস্য। তিনি মঙ্গলোর শহর দক্ষিণের ("পূর্ববর্তী মঙ্গালোর" ) থেকে নির্বাচিত হয়েছেন। ভাট বিধানসভার ডেপুটি স্পিকারের দায়িত্ব পালন করেছেন।
রেভু নায়েক বেলামগি

রেভু লাক্কু নায়েক বেলামগি একজন ভারতীয় রাজনীতিবিদ এবং জনতা দলের (সেকুলার) সদস্য। বেলামগি ২০০৮ থেকে ২০১৩ পর্যন্ত গুলবার্গা জেলার গুলবার্গা পল্লী আসন থেকে কর্নাটক বিধানসভা সদস্য ছিলেন
সিডনাল শানমুখাপ্পা বাসাপ্পা

সিডনাল শানমুখাপ্পা বাসাপ্পা (জন্ম: ৬ এপ্রিল ১৯৩৬, সম্পাগাঁও, বেলগাভি) ভারতের কর্ণাটকের বেলগাঁও (লোকসভা কেন্দ্র) থেকে ৭ম লোকসভা সদস্য ছিলেন।
তিনি বেলগাঁও (লোকসভা কেন্দ্র) থেকে অষ্টম, নবম এবং দশম লোকসভায়ও নির্বাচিত হয়েছিলেন।
অশোকনাথ ব্যানার্জি

অশোকনাথ এন ব্যানার্জি একজন ভারতীয় রাজনীতিবিদ। তিনি ১৬ এপ্রিল ১৯৮৩ থেকে ২৫ ফেব্রুয়ারি ১৯৮৮ পর্যন্ত কর্ণাটকের রাজ্যপাল ছিলেন। ব্যানার্জি ছিলেন ভারতীয় প্রশাসনিক পরিষেবার একজন আমলা।
ইউ বি বনাকার

উজনেশ্বর বি বনাকার (জন্ম: ৪ মে ১৯৬০, হীরেকেরুর) একজন ভারতীয় রাজনীতিবিদ, তিনি ১৪তম কর্ণাটক বিধানসভার সদস্য নির্বাচিত হয়ে হীরেকেরুর আসনের প্রতিনিধিত্ব করেন।
আনন্দ আসনটিকার

আসনটিকার আনন্দ বসন্ত একজন ভারতীয় রাজনীতিবিদ। তিনি ২০০৮ কর্নাটক বিধানসভা নির্বাচনে ভারতীয় জাতীয় কংগ্রেসের সদস্য হয়ে কারওয়ার থেকে কর্নাটক বিধানসভা সদস্য নির্বাচিত হয়েছিলেন।
দূরত্ব (দ্ব্যর্থতা নিরসন)

দূরত্ব হলো একটি সংখ্যাসূচক বিবরণ, যা বস্তু কতদূরে রয়েছে তা নির্দেশ করে। পদার্থ বা দৈনন্দিন ব্যবহারে, দূরত্ব ভৌতিক (বাস্তবিক) দৈর্ঘ্য বোঝাতে পারে। মূল নিবন্ধ-
বিয়াংকা (প্রাকৃতিক উপগ্রহ)

বিয়াংকা হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ২৩ জানুয়ারি "ভয়েজার ২" মহাকাশযান কর্তৃক গৃহীত আলোকচিত্রগুলি থেকে এটি আবিষ্কৃত হয় এবং সেই সময় এটির অস্থায়ী নামকরণ করা হয় এস/১৯৮৬ ইউ ৯ (ইংরেজি: S/1986 U 9)। উপগ্রহটির নামকরণ করা হয়েছে উইলিয়াম শেকসপিয়র রচিত "দ্য টেমিং অফ দ্য শ্রিউ" নাটকের ক্যাথারিনের ভগিনী বিয়াংকার নামানুসারে। এছাড়া এটি ইউরেনাস ৮ (ইংরেজি: Uranus VIII) নামেও পরিচিত।
বিয়াংকা ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্তর্গত অন্যান্য উপগ্রহগুলি হল ক্রেসিডা, ডেসডিমোনা, জুলিয়েট, পোর্শিয়া, রোজালিন্ড, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। এটির কক্ষপথের ব্যাসার্ধ ২৭ কিলোমিটার এবং জ্যামিতিক অ্যালবেডো ০.০৮। এটুকু ছাড়া এই উপগ্রহটির সম্পর্কে কার্যত আর কিছুই জানা যায় না।
"ভয়েজার ২" কর্তৃক গৃহীত আলোকচিত্রগুলিতে বিয়াংকাকে একটি লম্বাটে বস্তুর ন্যায় দেখায়, যার পরাক্ষ ইউরেনাসের দিকে মুখ করে রয়েছে। বিয়াংকার ঊর্ধ্বধ লম্বিত উপগোলকের কক্ষগুলির অনুপাত ০.৭ ± ০.২। এটির পৃষ্ঠভাগ ধূসর রঙের।
আমির নাজির

আমির নাজির (; জন্ম: ২ জানুয়ারি, ১৯৭১) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, গুজরানওয়ালা ক্রিকেট সংস্থা, ইসলামাবাদ ক্রিকেট সংস্থা ও লাহোর দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৯২-৯৩ মৌসুম থেকে ২০০২-০৩ মৌসুম পর্যন্ত আমির নাজিরের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে ছয়টিমাত্র টেস্টে ও নয়টিমাত্র একদিনের আন্তর্জাতিকে অংশগ্রহণ করেছেন আমির নাজির। ২৩ এপ্রিল, ১৯৯৩ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
টেস্ট ক্রিকেট অভিষেকেই দূর্লভ হ্যাট্রিক লাভের দ্বারপ্রান্তে উপনীত হয়েছিলেন। তবে, ওয়েস্ট ইন্ডিয়ান আম্পায়ার ক্লাইড কাম্বারব্যাচের দূর্বল সিদ্ধান্তের কারণে এ কৃতিত্বের সাথে নিজেকে জড়াতে পারেননি তিনি। ১৯৯৫ সালে জোহেন্সবার্গে সফররত টেস্টে পাকিস্তানি দল পেস বোলারদের আঘাতপ্রাপ্তিতে জবুথবু অবস্থায় ছিল। ফলশ্রুতিতে, আমির নাজিরকে দলে যুক্ত করা হয়। দলের নাম ঘোষণাকালে তিনি ১৪-ঘণ্টার বিমান ভ্রমণে ছিলেন। খেলা শুরু হবার এক ঘণ্টা পূর্বে বিমান অবতরণ করে। খেলা শুরু হবার ৩৫ মিনিট পর তিনি মাঠে নামেন। বোলিংকালে তাকে কম্পমান অবস্থায় দেখা যায়।
শাদাব কবির

মোহাম্মদ শাদাব কবির সিদ্দিকী (; জন্ম: ১২ নভেম্বর, ১৯৭৭) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কাল থেকে ২০০০-এর দশকের সূচনালগ্ন পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি দলের প্রতিনিধিত্ব করেন শাদাব কবির। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
১৯৯৫-৯৬ মৌসুম থেকে ২০১২ সাল পর্যন্ত শাদাব কবিরের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে পাঁচটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন শাদাব কবির। ২৫ জুলাই, ১৯৯৬ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ জানুয়ারি, ২০০২ তারিখে চট্টগ্রামে স্বাগতিক বাংলাদেশ দলের বিপক্ষে সর্বশেষ টেস্টে অংশ নেন তিনি।
একদিনের আন্তর্জাতিকের ইতিহাসে তিনজন ক্রিকেটারের অন্যতম হিসেবে প্রথম তিনটি খেলায় শূন্য রানে বিদেয় নেন। এরপর আর তাকে ওডিআইয়ে খেলার সুযোগ না দেয়ার ফলে অগৌরবজনক ওডিআই খেলোয়াড়ী জীবন অতিবাহিত করেন।
কে কৃষ্ণন ওয়ারিয়ার

কে কৃষ্ণন ওয়ারিয়ার হলেন কেরালার ত্রিশূর সিটির একজন ভারতীয় কমিউনিস্ট পার্টির রাজনীতিবিদ। তিনি ১৯৫৭ এবং ১৯৬২ সালে কেরালার ত্রিশূর লোকসভা কেন্দ্র থেকে সংসদ সদস্য ছিলেন।
পি সি উন্নিকেক্কান

পি সি উন্নিকেক্কান () ভারতের কেরালার একজন কমিউনিস্ট রাজনীতিবিদ। তিনি ভারতের কমিউনিস্ট পার্টি (মার্কসবাদী-লেনিনবাদী)-এর কেরালার রাজ্য সম্পাদক।
আর ভি থমাস

আরভি থমাস ভারতের গণপরিষদ সদস্য এবং ট্রাভাঙ্কোর-কোচিন আইনসভার স্পিকার ছিলেন। তিনি ভারতের বিশিষ্ট মুক্তিযোদ্ধা এবং কেরালার কংগ্রেস পার্টির নেতা ছিলেন। তিনি পলাই পৌরসভার প্রথম পৌর চেয়ারম্যানও ছিলেন এবং প্রথম কেরালা রাজ্য পাবলিক সার্ভিস কমিশনের সদস্য ছিলেন।
কে কে আবিদ হুসেন থাঙ্গাল

কে কে আবিদ হুসেন থাঙ্গাল হলেন একজন ভারতীয় রাজনীতিবিদ এবং কেরালার কোট্টাক্কলের বর্তমান বিধায়ক ।
কে ভি সুরেন্দ্রনাথ

কে ভি সুরেন্দ্রনাথ (মৃত্যু: ৯ সেপ্টেম্বর ২০০৫) ছিলেন কেরালার তিরুবনন্তপুরম থেকে ভারতের প্রাক্তন সাংসদ। তিনি ছিলেন ভারতের কমিউনিস্ট পার্টির নেতা।
পি জে সেবাস্তিয়ান

পিজে সেবাস্তিয়ান ছিলেন কেরালার চ্যাঙ্গানাচেরি থেকে আগত একজন ভারতীয় মুক্তিযোদ্ধা এবং সামাজিক কর্মী।
কোসালা রামাদাস

কোসালা রামাদাস (মৃত্যু: ৪ জুন ২০১৩) ছিলেন কেরালার সিপিআই (এম) এর বিধায়ক সদস্য এবং ট্রেড ইউনিয়নবাদী।
১৯৬৭ সালে রামদাস তিরুবনন্তপুরম জেলার আত্তিংল থেকে কেরালার বিধানসভায় নির্বাচিত হয়েছিলেন। নকশালপন্থী মতামতের জন্য তিনি তাঁর সদস্যপদ এবং পরে দল ছেড়ে দেন। পরে তিনি নকশালবাদও ত্যাগ করেন এবং স্বতন্ত্র ট্রেড ইউনিয়ন শ্রমিক সংগঠন শুরু করেন। অল্প সময়ের জন্য, তিনি সিপিআই (এম) -এর পাশাপাশি তিরুবনন্তপুরমের মেয়র হিসাবেও কাজ করেছিলেন। ২০১২ সালে তাঁকে কেসি বামদেবন ফাউন্ডেশন পুরস্কার দেয়া হয়েছিল।
পি আর রাজন

পি আর রাজন হলেন কেরালার ভারতীয় কমিউনিস্ট পার্টির (মার্কসবাদী) রাজনীতিবিদ। তিনি ভারতের সংসদের সদস্য ছিলেন এবং রাজ্যসভায় কেরলের প্রতিনিধিত্ব করেছিলেন।
২০১৪ সালে তিনি মারা যান।
এম কে পুরুষোথমন

এম কে পুরুষোথমন (মৃত্যু: ১০ জুন ২০১৩) হলেন কেরালার একজন ভারতীয় রাজনীতিবিদ। তিনি ২০০৬ থেকে ২০১১ সাল পর্যন্ত নঞ্জরকাল আসন থেকে কেরালা বিধানসভার বিধায়ক ছিলেন।
পুরুষোথামান 10 জুন, ২০১৩ সালে হৃদরোগে আক্রান্ত হয়ে মারা যান।
ক্রেসিডা (প্রাকৃতিক উপগ্রহ)

ক্রেসিডা (ইংরেজি: Cressida; ) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ৯ জানুয়ারি "ভয়েজার ২" মহাকাশযান থেকে গৃহীত আলোকচিত্রগুলি থেকে এটি আবিষ্কৃত হয় এবং সাময়িকভাবে এস/১৯৮৬ ইউ ৩ (ইংরেজি: S/1986 U 3) নামে চিহ্নিত হয়। উপগ্রহটির নামকরণ করা হয়েছে উইলিয়াম শেকসপিয়র রচিত "ট্রলিয়াস অ্যান্ড ক্রেসিডা" নাটকের (কাহিনিটি জিওফ্রে চসার ও অন্যান্যদের রচনাতেও পাওয়া যায়) ট্র্যাজিক নায়িকা তথা ক্যালকাসের ট্রোজান কন্যা ক্রেসিডার নামানুসারে। এটি ইউরেনাস ৯ (ইংরেজি: Uranus IX) নামেও পরিচিত।
ক্রেসিডা ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্তর্গত অন্যান্য উপগ্রহগুলি হল বিয়াংকা, ডেসডিমোনা, জুলিয়েট, পোর্শিয়া, রোজালিন্ড, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। এটির কক্ষপথের ব্যাসার্ধ ৪১ কিলোমিটার এবং জ্যামিতিক অ্যালবেডো ০.০৮। এটুকু ছাড়া এই উপগ্রহটির সম্পর্কে কার্যত আর কিছুই জানা যায় না।
"ভয়েজার ২" কর্তৃক গৃহীত আলোকচিত্রগুলিতে ক্রেসিডাকে একটি লম্বাটে বস্তুর ন্যায় দেখায়, যার পরাক্ষ ইউরেনাসের দিকে মুখ করে রয়েছে। বিয়াংকার ঊর্ধ্বধ লম্বিত উপগোলকের কক্ষগুলির অনুপাত ০.৮ ± ০.৩। এটির পৃষ্ঠভাগ ধূসর রঙের।
ক্রেসিডার কক্ষপথ ইউরেনাসের ইটা (η) বলয়ের মধ্যে ৩:২ অনুরণনের কাছাকাছি। বলয়টির আকৃতিতে বিশৃংখলা সম্ভবত ক্রেসিডার ভর পরিমাপের একটি পন্থা। এটির ভর ২.৫±০.৪ কিলোগ্রাম। ক্রেসিডা হল ইউরেনাসের একমাত্র ক্ষুদ্রাকার উপগ্রহ যেটির ভর সরাসরি পরিমাপ করা গিয়েছে।
পরবর্তী ১০ কোটি বছরে ক্রেসিডার সঙ্গে ডেসডিমোনার সংঘর্ষ ঘটতে পারে।
হ্যামলেট (অভিঘাত খাদ)

হ্যামলেট (ইংরেজি: Hamlet) হল ইউরেনাসের প্রাকৃতিক উপগ্রহ ওবেরনের পৃষ্ঠভাগের জ্ঞাত অংশটিতে অবস্থিত বৃহত্তম অভিঘাত খাদ। এটির ব্যাস প্রায় ২০৬ কিলোমিটার। খাদটির নামকরণ করা হয়েছে উইলিয়াম শেকসপিয়র রচিত "হ্যামলেট" নাটকের নামচরিত্রটির নামানুসারে। খাদটির তলদেশ অন্ধকার এবং উজ্জ্বল রশ্মির একটি মণ্ডল খাদটিকে ঘরে রয়েছে। এই রশ্মি মণ্ডলটি প্রকৃতপক্ষে একটি সংঘর্ষের ফলে উৎক্ষিপ্ত বরফ। তলদেশের অন্ধকারাচ্ছন্ন বস্তুর প্রকৃতি অজ্ঞাত। তবে সম্ববত এটি গভীর তলদেশে হৈম অগ্ন্যুৎপাতের ফলে সৃষ্ট। ১৯৮৬ সালের জানুয়ারি মাসে "ভয়েজার ২" মহাকাশযান প্রথম এই অভিঘাত খাদটির ছবি তুলেছিল।
হেমচন্দ্র বসু

রায় বাহাদুর হেমচন্দ্র বসু () একজন বাঙালি উদ্ভাবক ও ব্রিটিশ ভারতীয় পুলিশে কর্মরত। তিনি কলকাতা অ্যানথ্রোপোমেট্রিক ব্যুরোয় (ফিঙ্গারপ্রিন্ট ব্যুরো হওয়ার আগে) কর্মরত ছিলেন। এডওয়ার্ড হেনরির তত্ত্বাবধানে, তিনি ও কাজি আজিজুল হক আঙুলের ছাপ তালিকাভুক্ত করার জন্য হেনরি শ্রেণিবিন্যাস ব্যবস্থা উদ্ভাবন করেছিলেন।
বোস ১৮৬৭ সালে বাংলাদেশের চুয়াডাঙ্গা জেলার তৎকালীন বেঙ্গল প্রেসিডেন্সির নদিয়া জেলার দামুড়হুদা উপজেলায় কায়স্থ পরিবারে জন্মগ্রহণ করেন। তার বাবা একজন পোস্টমাস্টার ছিলেন। ১৮৮৩ সালে যশোর জিলা স্কুল থেকে ম্যাট্রিক পাস করার পরে তিনি কলকাতার সংস্কৃত কলেজে নাটোর রাজের বৃত্তি নিয়ে গণিত বিষয়ে অধ্যয়ন করেন এবং ১৮৮৮ সালে বিজ্ঞানের স্নাতক পাস করেন। তিনি ১৮৮৯ সালে বেঙ্গল পুলিশ সার্ভিসে সাব ইন্সপেক্টর হিসেবে যোগ দেন। ১৮৮৯ থেকে ১৮৯৪ সালের মধ্যে তিনি তৎকালীন অখণ্ড বাংলার মধুবনী, সহর্সা, পাবনা ও নড়াইল সহ জেলার পুলিশ স্টেশনে তদন্তকারী কর্মকর্তা হিসেবে নিযুক্ত হন। তার তীক্ষ্ণ গোয়েন্দা কাজ লক্ষ্য করা যায় এবং ১৮৯৪ সালে তিনি কলকাতায় বেঙ্গল পুলিশের ফৌজদারি তদন্ত বিভাগের অধিদপ্তর সদর দপ্তরে বা সিআইডিতে নিযুক্ত হন। সেখানে তিনি ফিঙ্গারপ্রিন্টিং সিস্টেমে কাজ করেন, এবং ১৯১৪-১৯১৭ সালে সারদা পুলিশ ট্রেনিং স্কুলে প্রশিক্ষক হিসেবে স্বল্প সময়ের জন্য সিআইডি সদর দপ্তরে নিযুক্ত ছিলেন, ১৯২৫ সালে ডিওয়াইএসপি হিসেবে অবসর গ্রহণের আগ পর্যন্ত।অবসর গ্রহণের পরে তিনি পরিবার নিয়ে কলকাতার মানিকতলায় একটি ছোট অ্যাপার্টমেন্টে থাকতেন, ১৯৪৯ সালে বার্ধক্যের কারণে মৃত্যুর আগ পর্যন্ত। তার নাতি অমিয় ভূষণ বোস ডব্লিউবিসিএস এর ১৯৫২ ব্যাচের পশ্চিমবঙ্গ পুলিশ সার্ভিসে যোগ দেন এবং ১৯৮৮ সালে পশ্চিমবঙ্গ পুলিশের ডিআইজি হিসেবে অবসর গ্রহণ করেন।
১৮৯৭ সালের ১২ ই জুন, ভারতের গভর্নর জেনারেল কাউন্সিল একটি কমিটির রিপোর্টকে অনুমোদন দেয় যে আঙুলের ছাপগুলি ফৌজদারি রেকর্ডের শ্রেণিবদ্ধকরণের জন্য ব্যবহার করা উচিত। এই বছর পরে, কলকাতা অ্যানথ্রোপমেট্রিক ব্যুরো বিশ্বের প্রথম ফিঙ্গারপ্রিন্ট ব্যুরোতে পরিণত হয়েছিল। তিনি আজিজুল হকের সাথে কলকাতা অ্যানথ্রোপমেট্রিক ব্যুরোতে (এটি ফিঙ্গারপ্রিন্ট ব্যুরো হওয়ার আগে) কাজ করছিলেন। তিনি এবং হক হেনরি ক্লাসিফিকেশন সিস্টেমের প্রাথমিক বিকাশের জন্য কৃতিত্বপ্রাপ্ত দুই ভারতীয় ফিঙ্গারপ্রিন্ট বিশেষজ্ঞ ছিলেন (তাদের তত্ত্বাবধায়ক, এডওয়ার্ড রিচার্ড হেনরি নামকরণ করেছিলেন)। হেনরি শ্রেণিবদ্ধকরণ সিস্টেমটি এখনও সমস্ত ইংরাজীভাষী দেশগুলিতে ব্যবহৃত হয় (প্রাথমিকভাবে কাগজ সংরক্ষণাগার ফাইলগুলি যা স্ক্যান করে কম্পিউটারাইজড করা যায় নি অ্যাক্সেস করার জন্য ম্যানুয়াল ফাইলিং সিস্টেম হিসাবে)।
সুলায়মানি মসজিদ (দামেস্ক)

সুলায়মানি মসজিদ ( "at-takiyya as-sulaymāniyya", ) সিরিয়ার দামেস্কের একটি মসজিদ যা বাড়াদা নদীর তীরে অবস্থিত।
উসমানীয় সাম্রাজ্যের সুলতান দ্বিতীয় সেলিম তার বাবার (প্রথম সুলাইমান) নগর কমপ্লেক্সকে প্রসারিত করে তৎকালীন দামেস্কের শহরতলিতে সুলতান সালিমিয়া মাদ্রাসা নির্মাণ করেন। মসজিদটিতে দুটি মিনার এবং পর্যায়ক্রমে সাদা ও কালো ফিতেযুক্ত দেয়াল রয়েছে। এটি "দামেস্কে উসমানীয় স্থাপত্যের সর্বোত্তম উদাহরণ" হিসেবে বর্ণিত হয়েছে।
মসজিদের পাশের কবরস্থানটি সর্বশেষ উসমানীয় সুলতান ষষ্ঠ মুহাম্মদের সমাধিস্থল এবং ১৯২২ সালে উসমানীয় সুলতানি বিলুপ্ত হওয়ার পর তাকে সিংহাসনচ্যুত ও নির্বাসনে বাধ্য করা হয়। তিনি ১৯২৬ সালের ১৬ মে ইতালির সানরিমোতে মারা যান এবং সুলতান সেলিম মসজিদের কবরস্থানে তাকে দাফন করা হয়। মসজিদটি বেছে নেওয়ার কারণ এটি তুরস্কের নিকটতম মুসলিম সংখ্যাগরিষ্ঠ অংশে অবস্থিত এবং তার পূর্বপুরুষদের দ্বারা নির্মিত। কবরস্থানটিতে উসমানীয় রাজবংশের প্রায় ত্রিশটি কবর রয়েছে যারা নির্বাসনে মারা গিয়েছেন এবং তৎকালীন তুরস্ক প্রজাতন্ত্রে তাদের দাফন করার অনুমতি দেয়া হয়নি।
গোপালপুর সরকারি কলেজ

গোপালপুর সরকারি কলেজ বাংলাদেশের টাঙ্গাইল জেলার গোপালপুর উপজেলার অন্তর্গত একটি সরকারি শিক্ষা প্রতিষ্ঠান। ১৯৬৮ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি, স্নাতক ও স্নাতকোত্তর পর্যায়ের ডিগ্রি প্রদান করে।
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭২ সালে বি.এ(পাস) কোর্স, ১৯৯৫ সালে স্নাতক ও ২০১৩ সালে স্নাতকোত্তর খোলা হয়। তারিখে কলেজটিকে প্রথম এমপিওভুক্ত করা হয়।
বাংলাদেশী ৫ টাকার নোট

পাঁচ টাকার নোট ১৯৭২ সালের ২ রা জুন ইস্যু হওয়া বাংলাদেশী টাকার একটি নোট। প্রথম নোটটির নকশা করেন কে জি মুস্তফা। সর্বশেষ ২০১১ সালে নোটটি ইস্যু হয়, যেখানে নোটের সামনের অংশে শেখ মুজিবুর রহমান এবং পেছনের অংশে জাতীয় স্মৃতিসৌধ অঙ্কন করা রয়েছে। উক্ত নোটে - বাংলাদেশের মানচিত্র এবং বঙ্গবন্ধু শেখ মুজিবুর রহমানএর প্রতিকৃতি।
পাঁচ টাকার নোট ১৯৭২ সালের ২রা জুন প্রথম ইস্যু করা হয়। নোটে গোলাকার বৃত্তের মধ্যে বাংলাদেশের মানচিত্র ছিল। ১৯৯৪ সালের ১ অক্টোবর প্রথম পাঁচ টাকার নোটের কয়েন সংস্করণ ইস্যু হয়। জয়নুল আবেদিন এবং কামরুল হাসানের পরামর্শে কে জি মুস্তফা প্রথম ১ টাকার নোটের নকশা করার পর ৫ টাকার নকশা করেন। 
বাংলাদেশে অনেকবার পাঁচ টাকার নোট ইস্যু হয়েছে। ১৯৭২, ১৯৭৩, ১৯৭৪, ১৯৭৬, ১৯৭৮, ২০০৬ এবং ২০১১ সাল দিয়ে মোট সাতবার এপর্যন্ত ইস্যু হয়েছে। তার মধ্যে ১৯৭২, ১৯৭৩ এবং ১৯৭৪ সালের নোটগুলি অপ্রচলিত। 
সর্বশেষ ২০১১ সালের বাংলাদেশী পাঁচ টাকার নোটের সামনের দিকে শেখ মুজিবুর রহমান ও জাতীয় স্মৃতিসৌধ এবং পেছনে কুসুম্বা মসজিদের চিত্র বিদ্যমান।
শামসুল হক মহাবিদ্যালয়

শামসুল হক মহাবিদ্যালয় বাংলাদেশের টাঙ্গাইল জেলার কালিহাতী উপজেলার অন্তর্গত একটি সরকারি শিক্ষাপ্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের ডিগ্রি প্রদান করে।
দেশ স্বাধীন হওয়ার পর ১৯৭২ সালে বীর মুক্তিযোদ্ধা আব্দুল হাকিম তালুকদার কর্তৃক স্বাধীন বাংলাদেশের দ্বিতীয় প্রতিষ্ঠান হিসাবে এটি স্বকৃতি লাভ করে। আওয়ামী মুসলিমলীগের প্রতিষ্ঠাতা সম্পাদক শামসুল হক এর নামে নামাঙ্কিত করা হয়। কলেজটি ১৯৮৪ সালে উচ্চ মাধ্যমিক কলেজ হিসেবে প্রতিষ্ঠিত হয়। তারিখে কলেজটিকে প্রথম এমপিওভুক্ত করা হয়।
কে পঙ্কজক্ষন

কে পঙ্কজক্ষন (২৫ জানুয়ারি ১৯২৮ - ২৮ আগস্ট ২০১২ ) কেরালার এক ভারতীয় রাজনীতিবিদ ছিলেন, যিনি বিপ্লবী সমাজতান্ত্রিক দলের সাধারণ সম্পাদক ছিলেন। আগে তিনি কেরালা সমাজতান্ত্রিক পার্টির অন্তর্ভুক্ত ছিলেন।
পঙ্কজক্ষন ১৯৭১ সাল থেকে ত্রিভেন্দ্রম পশ্চিম আসন থেকে দুইবার এবং পরে ১৯৮০ থেকে ১৯৯১ সালের মধ্যে তিন মেয়াদে আর্যনাদ আসন থেকে কেরালা বিধানসভায় নির্বাচিত হয়েছিলেন।
পঙ্কজক্ষন গণপূর্ত মন্ত্রী (১৯৭৯-১৯৮২) এবং শ্রম মন্ত্রীর (১৯৮৭–-১৯৯১) পদেও দায়িত্ব পালন করেছিলেন।
পঙ্কজক্ষন ২৮ আগস্ট ২০১২ সালে মারা যান এবং তিনি সর্বকালের আরএসপির সর্বভারতীয় সাধারণ সম্পাদক ছিলেন।
পি কুমারান এজুথাচান

পি কুমারান এজুথাচান কেরলের ত্রিশূরের একজন রাজনীতিবিদ ও আইনজীবী ছিলেন। তিনি ১৯৩৬ সালে গঠিত রাজনৈতিক দল "কোচিন রাজ্য কংগ্রেসের" নেতা ছিলেন। এজুথাচান কোজিন আইন পরিষদের পাঁচ বার সদস্য ছিলেন ।
পি চন্দ্র মোহন

পি চন্দ্র মোহন হলেন এরিকাভুর গুরুদেব ট্রাস্টের চেয়ারম্যান। তিনি মানবাধিকার সুরক্ষা মিশনের কেরালার রাজ্য সহ-সভাপতিও। 
তিনি আলেপ্পি জেলার কুমারপুরম পঞ্চায়েতে ইউডিএফ দলের হয়ে কেরালার পঞ্চায়েত নির্বাচন - স্থানীয় সংস্থা নির্বাচন ২০১৫-তে অংশ নিয়েছিলেন এবং কুমারপুরমের ১৩ নম্বর ওয়ার্ডের পঞ্চায়েতের সদস্য নির্বাচিত হয়েছেন।
পি বালচন্দ্র মেনন

পি বালচন্দ্র মেনন (১ মার্চ ১৯১১ - ১৪ ডিসেম্বর ১৯৮৪) ভারতের কেরালা রাজ্যের একজন রাজনীতিবিদ যিনি ভারতের কমিউনিস্ট পার্টির সদস্য ছিলেন। ১৯৫৭ এবং ১৯৬০ সালে তিনি কেরালার আইনসভার সদস্য ছিলেন।
তিনি ১৯৬৭ থেকে ১৯৭৩ সাল পর্যন্ত রাজ্যসভায় কেরালার প্রতিনিধিত্ব করেছিলেন।
জোসেফ মাথেন

জোসেফ মাথেন (১৯১৭ - ১৯৯৫) কেরালার রাজ্য আইনসভা ও রাজ্যসভার সদস্য ছিলেন ১৯৬০ থেকে ১৯৬৬ সাল পর্যন্ত। তিনি ভারতীয় জাতীয় কংগ্রেসের সদস্য ছিলেন। তিনি কেএসইউ গঠনে সক্রিয়ভাবে অংশ নিয়েছেন।
সি কে মণিসঙ্কর

সি কে মণিসঙ্কর ভারতের বন্দর নগরী কোচির ১৬তম উপ-মেয়র। তিনি প্রকাশ্য ব্যালটের মাধ্যমে নির্বাচিত হয়েছিলেন।
ইসহাক কুরিক্কাল

ইসহাক কুরিক্কাল কেরালা বিধানসভা সদস্য হিসাবে ১৯৮৪ থেকে ২০০৬ পর্যন্ত কেরলমালাপ্পুরম জেলার মঞ্জেরীর এর প্রতিনিধিত্ব করেছেন। ২৩ এপ্রিল ২০১৩-তে তিনি মঞ্জেরি পৌরসভার চেয়ারম্যান ও কাউন্সিলর পদ থেকে পদত্যাগ করেন।
কুঞ্জন নাদার

কুঞ্জন নাদার, ভট্টিওরকভু বীরাণ নামেও পরিচিত (ভট্টিওরকভুর নায়ক) তিনি ছিলেন একজন ভারতীয় রাজনীতিবিদ, আইনজীবী এবং আইনসভার সাবেক সদস্য। তিনি দুবার ত্রিবাঙ্কুর-কোচিন রাজ্য বিধানসভা এবং একবার মাদ্রাজ রাজ্য বিধানসভায় নির্বাচিত হয়েছিলেন।
১৯৫২ সালের নির্বাচনে তিনি স্বতন্ত্র প্রার্থী হিসাবে পারসালা আসন থেকে ত্রিবাঙ্কুর-কোচিন বিধানসভায় নির্বাচিত হয়েছিলেন। ১৯৫৪ সালের অন্তর্বর্তীকালীন নির্বাচনে আবারও তিনি নির্বাচিত হয়েছিলেন। তারপরে ১৯৬২ সালের নির্বাচনে কন্যাকুমারী জেলার পদ্মনাভপুরম আসন থেকে স্বতন্ত্র প্রার্থী হিসাবে তিনি মাদ্রাজ রাজ্য বিধানসভায় নির্বাচিত হয়েছিলেন।
কেশভান থাজভা

কেশভান থাজভা (২৬ মার্চ ১৯০৩ - ২৮ নভেম্বর ১৯৬৯) কেরালার একজন ভারতীয় রাজনীতিবিদ ছিলেন। তিনি সিপিএম দলের অন্তর্ভুক্ত ছিলেন।
তিনি এসএনডিপি যোগমের একাদশ সাধারণ সম্পাদক হিসাবে ১৯৩৫ থেকে ১৯৩৬ সাল পর্যন্ত দায়িত্ব পালন করেছেন। ১৯৩37 থেকে ১৯৩৮ সাল পর্যন্ত তিনি ত্রিবাঙ্কুরের শ্রী মুল্লাম পপুলার অ্যাসেমব্লির সদস্য ছিলেন। তিনি ১৯৬৭ থেকে ১৯৭৩ সাল পর্যন্ত ভারতের রাজ্যসভায় কেরালার প্রতিনিধিত্ব করেছিলেন এবং কমিউনিস্ট পার্টির একজন নেতা ছিলেন।
তাঁর একটি কন্যা রেমা বাই ছিলেন, যিনি আলীগড় বিশ্ববিদ্যালয় থেকে এলএলবি করেছেন এবং মহাদেওয়ানকে বিয়ে করেছিলেন। 
১৯৬৯ সালের ২৮ নভেম্বর তিনি মারা যান।
কে চন্দ্রশেখরন

কে চন্দ্রশেখরন (জন্ম: ২২ সেপ্টেম্বর ১৯২১) কেরালার একজন ভারতীয় রাজনীতিবিদ যিনি সমাজতান্ত্রিক দলের অন্তর্ভুক্ত। তিনি ১৯৫৭-১৯৫৯ এবং ১৯৬০-১৯৬৪ এর সময় কেরালার আইনসভার সদস্য ছিলেন।
তিনি ১৯৬৭-১৯৭০ ও ১৯৭০-১৯৭৬-এর রাজ্যসভায় কেরালা রাজ্যের প্রতিনিধিত্ব করেন।
কে. এন. প্রভু

কে. নীরান প্রভু (১৯৩৩ - ৩০ জুলাই, ২০০৬) একজন বিশিষ্ট ভারতীয় সাংবাদিক ছিলেন, যিনি ক্রিকেটে বিশেষজ্ঞ ছিলেন।
"টাইমস অফ ইন্ডিয়া" পত্রিকার জন্য কাজ করার সময় তিনি তার বেশিরভাগ সেরা কাজগুলো করেছিলেন। তিনি ১৯৪৮ সালে কাগজে যোগদান করেন এবং ১৯৫৯ থেকে ১৯৮৩ পর্যন্ত ক্রীড়া সম্পাদক ছিলেন। তার কোনও রচনা বই হিসাবে প্রকাশিত হয়নি।
১৯৯৮ সালে ক্রিকেটে অবদানের জন্য তাকে সিকে নায়ুদু পুরস্কার দেওয়া হয়।
তিনিই একমাত্র ক্রীড়া সাংবাদিক ছিলেন, যিনি ক্রিকেট নিয়ন্ত্রণ বোর্ড কর্তৃক সিকে নায়ুডু ট্রফি পেয়েছিলেন, যা সাধারণত ক্রিকেট খেলোয়াড়দের দেওয়া হয়।
তার স্ত্রী যিনি তাকে দু'বছরের আগে তাকে ত্যাগ করেছিলেন, তাদের একটি কন্যা ও এক পুত্র ছিল। তার মৃত্যুর পরে প্রেসক্লাব মুম্বাই তার সম্মানে ক্রিকেট রাইটিংয়ে এক্সেলেন্সের জন্য কেএন প্রভু অ্যাওয়ার্ড প্রতিষ্ঠা করেছিলেন।
রিচার্ড ড্রাইভার

রিচার্ড ড্রাইভার (জুনিয়র) (১৬ সেপ্টেম্বর ১৮২৯ - ৮ জুলাই ১৮৮০) একজন সিডনির সলিসিটার, রাজনীতিবিদ এবং ক্রিকেট প্রশাসক ছিলেন।
ড্রাইভার জন্মগ্রহণ করেছিলেন নিউ সাউথ ওয়েলসের ক্যাব্রামাতায়, হোটেল-রক্ষক রিচার্ড ড্রাইভারের ছেলে এবং তার স্ত্রী ছিলেন এলিজাবেথ ওরফে পাওয়েল। ১৮৫৯ সালে, তিনি সিডনি সিটি কাউন্সিলের সলিসিটার হন এবং সিডনি পুলিশ আদালতে অনুশীলনও চালিয়েছিলেন।
ড্রাইভার ১৮৫৮ সালে নিউ সাউথ ওয়েলস আইনসভায় তিনটি আসনে ব্যর্থ প্রতিদ্বন্দ্বিতা করেন এবং ১৯৫৯ সালে পূর্ব সিডনির হয়ে আবার পরাজিত হয়েছিলেন, তবে ১৮৬০ সালে তিনি ওয়েস্ট ম্যাকুয়ারে জয়ী হন ১৮৬৯ সাল পর্যন্ত বহাল ছিলেন। তিনি ১৮৬৯ থেকে ১৮৭২ সাল পর্যন্ত কারকোয়ার এবং ১৮৭২ সাল থেকে ১৮৮০ সালে মৃত্যুর পূর্ব পর্যন্ত উইন্ডসরের সদস্য ছিলেন। তিনি সাধারণত হেনরি পার্কসকে সমর্থন করেছিলেন, কিন্তু ১৮৭২ সালে খনিমন্ত্রী হওয়ার প্রস্তাবকে প্রত্যাখ্যান করেছিলেন। তিনি পার্কের ১৮৭৭ সরকারের ভূমি মন্ত্রী হয়েছিলেন এবং ক্রিকেটপ্রেমী হিসাবে তিনি সিডনি ক্রিকেট গ্রাউন্ডে উন্নতির জন্য ৭০০ ইউরো দান করেছিলেন এবং ১৮৭৯ সালে তিনি নিউ সাউথ ওয়েলস ক্রিকেট অ্যাসোসিয়েশনের প্রতিনিধি হিসাবে নিজের জমি দিয়ে ট্রাস্টিদের হাতে জায়গাটি অর্পণ করেন।
১৮৬০ সাল থেকে ১৮৮০ সাল পর্যন্ত ড্রাইভার ছিলেন ইংলিশ ক্রিকেট দল এবং আন্তঃকলোনি ম্যাচগুলির দর্শনার্থীদের একজন গুরুত্বপূর্ণ সংগঠক। ১৮৭১ সালে, তিনি এলিজাবেথ মার্গারেট মার্লোকে বিয়ে করেছিলেন। তিনি র‌্যান্ডউইকের সিডনি শহরতলিতে মারা যান এবং তাকে ওয়েভারলি গোরস্থানে দাফন করা হয়। ১৮৯০ এর দশকে সিডনি ক্রিকেট গ্রাউন্ডের বাইরে "ড্রাইভার অ্যাভিনিউ" নামে একটি রাস্তার নামকরণ করা হয়েছিল তার সম্মানে।
এন এম জোসেফ

এনএম জোসেফ (জন্ম: ১৮ অক্টোবর ১৯৪৩) একজন ভারতীয় রাজনীতিবিদ। তিনি ৮ম কেরালা বিধানসভার সদস্য ছিলেন। তিনি ১৯৮৭ থেকে ১৯৯১ সাল পর্যন্ত বনমন্ত্রী ছিলেন। তিনি একাধিকবার জেনারেল সেক্রেটারি, সিনিয়র সহ-সভাপতি এবং জনতা দলের (সেকুলার) সভাপতি ছিলেন।
রাজনীতিতে নামার আগে তিনি পালার সেন্ট টমাস কলেজের অধ্যাপক ছিলেন।
টি এস জন

টি এস জন (২১ অক্টোবর ১৯৩৯ - ৯ জুন ২০১৬) একজন ভারতীয় রাজনীতিবিদ ছিলেন, যিনি কেরালা কংগ্রেসের চেয়ারম্যান ছিলেন। তিনি সাবেক মন্ত্রী ও কেরালায় রাজ্যের স্পিকার ছিলেন।
সি জনার্দনন

সি জনার্দনন ত্রিশূর সিটির একজন ভারতীয় কমিউনিস্ট পার্টি সদস্য। তিনি ১৯৬৭ এবং ১৯৭১ সালে কেরালার ত্রিশূর লোকসভা কেন্দ্র থেকে সংসদ সদস্য ছিলেন।
কে ই ইসমাইল

কে ই ইসমাইল (মালায়ালাম) : കെ। । ഇസ്മയിൽ) , ভারতের কেরালার একজন বামপন্থী রাজনীতিবিদ। তিনি সদস্য হিসাবে রাজ্যসভায় কেরালার প্রতিনিধিত্ব করেছেন। ১৯৯৬ থেকে ২০০১ পর্যন্ত তিনি কেরালা রাজ্যের রাজস্ব মন্ত্রী ছিলেন। তিনি ১৯৮২ থেকে ১৯৮৭, ১৯৯১ থেকে ১৯৯৬ এবং ১৯৯৬ থেকে ২০০১ পর্যন্ত কেরালা আইনসভায় পাতম্বি আসনের প্রতিনিধিত্ব করেছিলেন।
সিপিআইয়ের সিনিয়র নেতা কে ই ইসমাইল ১৯৪৪ সালের ১০ সেপ্টেম্বর শ্রী কে সি ইব্রাহিমের পুত্র হিসাবে জন্মগ্রহণ করেছিলেন।
১৯৫৬ সালে তিনি ছাত্র আন্দোলনের মধ্য দিয়ে রাজনীতিতে প্রবেশ করেছিলেন। পরে, ১৯৬২-৬৪-এর সময় তিনি ভারতীয় সেনাবাহিনীতে দায়িত্ব পালন করেছিলেন। তবে কমিউনিস্ট হওয়ার কারণে তাকে চাকরি থেকে বরখাস্ত করা হয়েছিল। তিনি ভারতের কমিউনিস্ট পার্টির সাথে সম্পর্কিত বিকেএমইউর সাথে সক্রিয়ভাবে যুক্ত আছেন।
ভি এস হরিন্দ্রনাথ

ভি এস হরিন্দ্রনাথ একজন ভারতীয় রাজনীতিবিদ, যিনি বর্তমানে কেরালার রাজ্যের পাবলিক সার্ভিস কমিশনের সদস্য হিসাবে দায়িত্ব পালন করছেন।
পি আবদুল হামীদ

পি আবদুল হামীদ (পুলিয়াক্কুথ আবদুল হামেদ) একজন ভারতীয় রাজনীতিবিদ এবং কেরালার ভালিকুন্নুর বর্তমান বিধায়ক। তিনি পেরিন্টালমান্নার নিকটবর্তী পাট্টিক্কাদের একজন প্রবীণ রাজনীতিবিদ।
স্টিফেন জর্জ (রাজনীতিবিদ)

স্টিফেন জর্জ একজন ভারতীয় রাজনীতিবিদ। তিনি কেরালা কংগ্রেস (মনি)-র একজন তরুণ নেতা ছিলেন। তিনি কোট্টায়ম জেলার কদুথুরুথি থেকে বিধানসভার সদস্য ছিলেন।
এম পি জর্জ

এম পি জর্জ ছিলেন ভারতীয় ফেডারেল ডেমোক্র্যাটিক পার্টির (আইএফডিপি) কেরালার রাজ্য সভাপতি। তিনি আইএফডিপির একটি স্প্লিন্টার গ্রুপকে নেতৃত্ব দিচ্ছেন। পিসি থমাস যখন কেরালার কংগ্রেসে (জোসেফ) আইএফডিপিকে একীভূত করলেন, এমপি জর্জ আইএফডিপি ধরে রাখেন। ২০১৪ সালে জাতীয়তাবাদ, ফেডারেলিজম এবং সমাজতন্ত্রের লক্ষ্য নিয়ে আইএফডিপি (এমপি জর্জ) নিখিল ভারত ফরোয়ার্ড ব্লকের সাথে একীভূত হয়েছিল।
পরে তিনি এআইএফবি থেকে বিচ্ছিন্ন হয়ে ফরোয়ার্ড ব্লক সেকুলার গঠন করেন, যা পরবর্তীতে নিখিল ভারত ফেডারাল ব্লকে একীভূত হয়।
কে জে জর্জ (রাজনীতিবিদ)

কে জে জর্জ (১ ডিসেম্বর ১৯৩৪ - ২০ মার্চ ২০২০) একজন ভারতীয় রাজনীতিবিদ ছিলেন। তিনি ১৯৫৫ সালে ভারতীয় জাতীয় কংগ্রেসে যোগ দেন এবং জনতা পার্টির সাথে সংযুক্তির আগে পর্যন্তর সক্রিয় ছিলেন। জর্জ জনতা পার্টির ব্যানারে ১৯৭৭ সালে প্রথমবারের মতো কেরল বিধানসভায় নির্বাচিত হয়েছিলেন। বিধায়ক হিসাবে তাঁর প্রথম মেয়াদকালে জর্জ ত্রিশূরের প্রতিনিধিত্ব করেছিলেন। তিনি ১৯৮৭ এবং ১৯৯১ এর আইনসভা নির্বাচনে চালকুডি আসন থেকে জিতেছিলেন। জর্জ ২০১১ সালে রাজনীতি থেকে অবসর নেন।
২০২০ সালের ২০ শে মার্চ, ৮৫ বছর বয়সে তিনি মারা যান।
অরবিন্দাক্ষণ কৈমাল

অরবিন্দাক্ষণ কৈমাল ছিলেন ভারতের কেরালা রাজ্যের একজন রাজনীতিবিদ।
তিনি রাজ্যসভায় কেরালা রাজ্যের প্রতিনিধিত্ব করেন, ১৯৬৭ থেকে ১৯৬৮ সাল পর্যন্ত।